گال
عمرمراد
بے ربُودیں جہان دودگی ایں ترا
نوبتءِ کودکی پودگی ایں ترا
یک دمانے وتی ذُلپاں شودءُبہِ چنڑ
کرنءِ تبدءُ لوار نودگی ایں ترا
دُراھیں دنیاءِکار کوپگان اَنت تئ
ھر وڈا تُستگءِ بودگی ایں ترا
بئیت ھُداے کدی باریں یکجاہ بِکنت
اینگُری ایں منا اودگی ایں ترا ؟
شہرءِماندارگءَدُرست گون بوتگ انت
ایوکءَ نِندگءُ مودگی ایں ترا
سگّّگی اَنت ترا زندءِ سکّی دُرھیں
دل وا پُلے بلئے رودگی ایں ترا
ترمپے ارسءَ منی بُڈّے بور گوں عمر
دُراھیں گیدی اگاں شودگی ایں ترا